4. napirend							       Ügyiratszám: SZJ/            /2025.

ELŐTERJESZTÉS
a Képviselő-testület 2025. november 19-i nyilvános ülésére

[bookmark: _Hlk518481074]Tárgy: 	Döntés normatív támogatásról

Előterjesztő: 	Steierlein Imre polgármester

Előkészítő: 	dr. Varga Viktória jegyző
		

Tisztelt Képviselő-testület!

Szentjakabfa Község Önkormányzatának az egyes szociális és gyermekvédelmi ellátási formák szabályozásáról szóló 4/2016. (III.04.) önkormányzati rendelete 10. §-a ad lehetőséget normatív települési támogatás megállapítására az alábbiak szerint:

„A képviselő-testület évente legfeljebb három alkalommal pénzbeli ellátásként normatív települési támogatást nyújthat. A normatív települési támogatás biztosításának feltétele, hogy az országos nyilvántartásban való rögzítés érdekében az Szt. 18. §-ában megjelölt adatokra vonatkozóan az ügyfél nyilatkozzon.”

Az önkormányzat a nyugdíjasoknak és a gyermekeknek minden évben ad támogatást a karácsonyi ünnepek előtt, ezért mivel a költségvetésben a szükséges keret rendelkezésre áll javaslom, hogy idén is kapják meg ezt a támogatást. A támogatás igénybevételhez szükséges adatlapok beadási határideje 2025. december 10.

A támogatás összegét a nyugdíjasok és a gyerekek esetében is egységesen 20.000 Ft összegben javaslom megállapítani.

Kérem a Tisztelt Képviselő-testületet, hogy az előterjesztést megvitatni és döntését meghozni szíveskedjék.

HATÁROZATI JAVASLAT
I.

[bookmark: _Hlk56763824]Szentjakabfa Község Önkormányzata Képviselő-testülete az egyes szociális és gyermekvédelmi ellátási formák szabályozásáról szóló 4/2016. (III. 04.) önkormányzati rendelet 10. §-a alapján normatív települési támogatást állapít meg a Szentjakabfa községben életvitelszerűen élő és lakóhellyel, vagy tartózkodási hellyel rendelkező, öregségi nyugdíj- vagy nyugdíjszerű ellátásban részesülők számára a karácsonyi ünnepekkel kapcsolatos kiadások fedezése érdekében.

A támogatás mértéke személyenként 20.000 Ft.

A települési támogatás igénylésével kapcsolatos adatlapokat 2025. december 10-ig lehet benyújtani a Zánkai Közös Önkormányzati Hivatal Szentantalfai Kirendeltségén.

A normatív települési támogatás fedezetét a 2025. évi költségvetésről szóló önkormányzati rendelet terhére biztosítja.

Felkéri a jegyzőt, hogy a települési támogatás kifizetéséről gondoskodjon.

Határidő: 2025. december 19.
Felelős: polgármester, jegyző

II.

Szentjakabfa Község Önkormányzata Képviselő-testülete az egyes szociális és gyermekvédelmi ellátási formák szabályozásáról szóló 4/2016. (III. 04.) önkormányzati rendelet 10. §-a alapján normatív települési támogatást állapít meg a Szentjakabfa községben életvitelszerűen élő és lakóhellyel, vagy tartózkodási hellyel rendelkező újszülött korútól a nappali tagozaton tanulmányokat folytató gyermekek (törvényes képviselőjük) részére a karácsonyi ünnepekkel kapcsolatos kiadások fedezése érdekében.

A támogatás mértéke gyermekenként 20.000 Ft.

A települési támogatás igénylésével kapcsolatos adatlapokat 2025. december 10-ig lehet benyújtani a Zánkai Közös Önkormányzati Hivatal Szentantalfai Kirendeltségén.

A normatív települési támogatás fedezetét a 2025. évi költségvetésről szóló önkormányzati rendelet biztosítja.

Felkéri a jegyzőt, hogy a települési támogatás kifizetéséről gondoskodjon.

Határidő: 2025. december 19.
Felelős: polgármester, jegyző


Szentantalfa, 2025. november 13.
                  Steierlein Imre
           				       polgármester
